stanford-oval/wikipedia huggingface dataset:
אלכס גרלנד
חיים מוקדמים

אלכסנדר מדוואר גרלנד נולד בלונדון ב-26 במאי 1970. גרלנד הוא בנם של הפסיכולוגית קרוליין (לבית מדוואר) והקריקטוריסט ניקולס גרלנד. לגרלנד יש אח צעיר ושני אחים למחצה אשר גדולים ממנו. סבו מצד אמו הוא הביולוג הבריטי פיטר מדאוור. בצעירותו גרלנד למד בבית הספר הציבורי "University College School" אשר באזור המפסטד שבלונדון. בהמשך קיבל תואר בתולדות האמנות מאוניברסיטת מנצ'סטר.
קריירה > רומנים

הרומן הראשון של גרלנד "החוף"(אנ') התפרסם לראשונה בשנת 1996. עלילת הספר, אשר התבססה בעיקר על מסעותיו של גרלנד ברחבי אירופה ותאילנד, עוקבת אחר סיפורו של תרמילאי צעיר המחפש חוף אוטופי ומבודד בתאילנד שהתיירות עדיין לא הגיעה אליו, ומוצא אחד בו נמצאת קהילה קטנה של תרמילאים, אך בהמשך מגלה שלקומונה אליה הוא הצטרף יש סודות אפלים. הספר זכה להצלחה רבה, תורגם לאורך השנים ל-25 שפות שונות, ועד 1999 נמכרו קרוב ל-700,000 עותקים של הספר. ההצלחה של הספר הוביל לכך שבשנת 2000 נוצר עיבוד קולנועי לספר בכיכובו של לאונרדו דיקפריו.
בשנת 1998 יצא לשווקים ספרו השני של גרלנד "The Tesseract"(אנ') אשר הכיל עלילה לא ליניארית אשר מתרחשת בבירת הפיליפינים מנילה. על אף שהספר לא זכה להצלחה דומה להצלחה המסחרית של הספר החוף, גם לספר זה נוצר בהמשך עיבוד קולנועי.
שנת 2004 יצא לשווקים ספרו השלישי של גרלנד "The Coma"(אנ') אשר אוייר על ידי אביו, ניקולס גרלנד. עלילת הסרט מתמקדת בבחור בשם קארל אשר מותקף ברכבת התחתית ובעקבות כך נכנס לתרדמת. בהמשך קארל מתעורר לעולם מוזר ולא מוכר.
קריירה > קולנוע

בשנת 2002 גרלנד כתב את התסריט לסרטו האימה הפוסט אפוקליפטי של דני בויל "28 יום אחרי" בו כיכב קיליאן מרפי. גרלנד ציין שהתסריט הושפע מסרטי זומבים משנות ה-70 וספרות מדע בדיונית בריטית כמו "The Day of the Triffids"(אנ'). משחקי וידאו כמו סדרת Resident Evil שימשו גם הם כמקור השראה עבור הסרט, וגרלנד אף ציין בעבר שהמשחק הראשון בסדרה היה זה שהביא לפופולריות המחודשת של ז'אנר הזומבים. בשנת 2004 זכה גרלנד בפרס התסריט הטוב ביותר בטקס "Fangoria Chainsaw Awards" עבור התסריט לסרט זה.
בשנת 2005 כתב גרלנד את התסריט לעיבוד קולנועי של סדרת משחקי הווידאו הפופולרית Halo. במהלך 2006 התסריט נכתב בהמשך מחדש על ידי ד. ב. וייס וג'וש אולסון כאשר באותה העת הכוונה הייתה שהסרט יצא לאקרנים בשנת 2008, אף על פי כן, לבסוף הוחלט לבטל את ההפקה של הסרט. בשנת 2007 גרלנד כתב את התסריט למותחן המדע בדיוני "Sunshine" אשר עלילתו מתרחשת בחלל. התסריט של הסרט "Sunshine" היה התסריט השני שגרלנד כתב עבור סרט בבימויו של דני בויל ובכיכובו של קיליאן מרפי. גרלנד שימש כמפיק בפועל עבור הסרט "28 שבועות אחרי"(אנ') שהיה סרט ההמשך לסרט 28 יום אחרי. בנוסף גרלנד כתב גם את התסריט לסרט "לעולם אל תתן לי ללכת" שיצא לאקרנים בשנת 2010. בהמשך גרלנד כתב גם את התסריט לסרט "השופט דרד" שהיינו עיבוד לסדרת קומיקס עם אותו השם.
סרט הבכורה של גרלנד אותו הוא כתב וביים היה המותחן המדע הבדיוני "אקס מכינה" משנת 2014 אשר עסק בבינה מלאכותית וההשלכות האתיות הכרוכות ביצירת יצורים חיים. בסרט כיכבו בתפקידים הראשיים דונל גליסון, אליסיה ויקנדר ואוסקר אייזק. הסרט זיכה אותו במועמדות לפרס האוסקר בקטגוריית התסריט המקורי הטוב ביותר וזיכה אותו בשלושה פרסים של פרסי הקולנוע הבריטי העצמאי (בקטגוריות התסריט הטוב ביותר, הבמאי הטוב ביותר והסרט העצמאי הבריטי הטוב ביותר).
בשנת 2018 יצא לאקרנים סרטו השני של גרלנד "Annihilation" אשר התבסס על רומן המדע בדיוני עם אותו השם מאת ג'ף ונדרמיר. הסרט, בו כיכבה נטלי פורטמן, עקב אחר קבוצת חוקרים שנכנסת לאזור מסתורי שנמצא בהסגר. ההפקה של הסרט החלה בשנת 2016, והסרט יצא לאקרנים בפברואר 2018.
בינואר 2021 גרלנד החל לביים את סרטו השלישי "רדופה"(אנ') בו מככבים ג'סי באקלי ורורי קיניר. הסרט עוקב אחר אישה צעירה שיוצאת לחופשת סולו באזור הכפרי האנגלי לאחר מותו של בעלה לשעבר.
ב-26 באפריל 2024 מתוכנן לצאת לאקרנים סרטו הרביעי של גרלנד "הקרב על אמריקה", אשר היינו סרט מלחמה אפי אמריקאי, בכיכובם של קירסטן דנסט, ואגנר מורה, סטיבן מקינלי הנדרסון וקיילי ספייני. עלילת הסרט מתרחשת במועד לא רחוק מההווה בארצות הברית אשר עומדת על סף מלחמת אזרחים.
קריירה > טלוויזיה

גרלנד כתב, שימש כמפיק בפועל, וביים את המיני-סדרה "דבס"(אנ') שהופקה עבור FX. הסדרה, אשר עלתה לראשונה לשידור ב-5 במרץ 2020 בערוץ FX, עוסקת בין היתר בתמות הקשורות לבחירה החופשית ולדטרמיניזם בחיי אנשים. בסדרה מככבים בין היתר סוניה מיזונו, ניק אופרמן, ג'ין הא, זאק גרנייה, סטיבן מקינלי הנדרסון, קיילי ספייני ואליסון פיל.
קריירה > משחקי וידאו

גרלנד וטאמים אנטוניאדס כתבו יחד את התסריט ששימש ליצירת משחק הווידאו "Enslaved: Odyssey to the West" אשר יצא לקונסולות המשחק פלייסטיישן 3 ו-Xbox 360. על עבודתם זו זכו בשנת 2011 גרלנד ואנטוניאדס בפרס אגודת הכותבים של בריטניה הגדולה. גרלנד לקח גם חלק בכתיבת התסריט ששימש ליצירת משחק הווידאו "DmC: Devil May Cry" אשר יצא לשווקים במהלך שנת 2013.
חיים אישיים

גרלנד נשוי לשחקנית האנגלית-מקסיקנית פלומה באיזה. לבני הזוג יש שני ילדים.
פילמוגרפיה > סרטים עלילתיים

| שנה | שם הסרט | בימוי | כתיבת התסריט | מפיק | הערות |
| --- | --- | --- | --- | --- | --- |
| 2002 | "28 יום אחרי" | לא | כן | לא |  |
| 2007 | "Sunshine" | לא | כן | לא |  |
| 2007 | "28 שבועות אחרי" | לא | לא זכה לקרדיט על כך | מפיק בפועל |  |
| 2010 | "לעולם אל תתן לי ללכת" | לא | כן | מפיק בפועל |  |
| 2012 | "השופט דרד" | לא זכה לקרדיט על כך | כן | כן |  |
| 2015 | "אקס מכינה" | כן | כן | לא |  |
| 2018 | "העולם שאחרי: הכחדה" | כן | כן | לא |  |
| 2022 | "רדופה" | כן | כן | לא |  |
| 2024 | "הקרב על אמריקה" | כן | כן | לא |  |
| 2025 | "28 שנים אחרי" | לא | כן | לא |  |
| "Warfare" 2025 | כן | כן | לא |  |  |
| יפורסם בהמשך | "28 שנים אחרי - חלק 2: מקדש העצמות" | לא | כן | לא |  |
מפיק בפועל
2014‏ - Big Game(אנ')
פילמוגרפיה > טלוויזיה

| שנה | שם הסדרה | במאי | כתיבת התסריט | מפיק בפועל | הערות |
| --- | --- | --- | --- | --- | --- |
| 2020 | דבס | כן | כן | כן | גם היוצר |
פילמוגרפיה > משחקי וידאו

| שנה | שם המשחק | הערות |
| --- | --- | --- |
| 2010 | Enslaved: Odyssey to the West(אנ') | שותף בכתיבה |
| 2013 | DmC: Devil May Cry(אנ') | פיקח על תהליך הכתיבה |
הערות שוליים

↑  Hume, Lucy, ed. (2017). "Garland, Nicholas Withycombe [entry]". People of Today 2017. Debrett's. p. 2,365. ISBN 9781999767037.
↑  "Alex Garland". British Council. n.d. ארכיון מ-9 בפברואר 2018. נבדק ב-9 בפברואר 2018. {{cite web}}:  (עזרה)
↑  Lovece, Frank (20 פברואר 2018). "Unnatural Resource: Alex Garland and Natalie Portman probe the mysteries of 'Annihilation'". Film Journal International. אורכב מ-המקור ב-21 פברואר 2018. נבדק ב-22 פברואר 2018. Q. You were born in London, May 26, 1970? Correct? A. Yep, that's right. So I'm told.
↑  'Annihilation' director Alex Garland chats with CNET about the upcoming film (YouTube). CNET. 8 בפברואר 2018.  Event occurs at 14;40. נבדק ב-18 במרץ 2018. {{cite AV media}}:  (עזרה)
↑  "Alex Garland on Ex Machina: ‘I feel more attached to this film than to anything before'", The Guardian, January 11, 2015
| אלכס גרלנד |
| --- | --- | --- |
| רומנים שכתב | החוף‏ (1996) • ‏The Tesseract ‏(1998)‏ • The Coma ‏(2004) |  |
| סרטים באורך מלא שביים | אקס מכינה‏ (2014) • ‏Annihilation ‏(2018)‏ • רדופה ‏(2022)‏ • הקרב על אמריקה ‏(2024) |  |
| סרטים שעבורם כתב את התסריט | 28 יום אחרי‏ (2002) • ‏Sunshine ‏(2007)‏ • לעולם אל תתן לי ללכת ‏(2010)‏ • השופט דרד ‏(2012) • 28 שנים אחרי ‏(2025) • 28 שנים אחרי - חלק 2: מקדש העצמות ‏(יפורסם בהמשך) |  |
| סדרות טלוויזיה שיצר | דבס ‏(2020) |  |
| משחקי וידאו שעבורם כתב את התסריט | Enslaved: Odyssey to the West‏ (2010) • ‏DmC: Devil May Cry ‏(2013) |  |
| --- | --- |
בקרת זהויות :  NLI: 987007309149505171  PLWABN: 9810555404605606  BIBSYS: 98015725  BNE: XX1111485  BnF: cb13189392w (data)  CANTIC: a11474300  CiNii: DA11892936  GND: 115527346  ICCU: LO1V162688  ISNI: 0000 0001 2103 9834  LCCN: n96059080  LNB: 000027104  NDL: 00747843  NKC: jo20010090061  NLA: 35561175  NLG: 81397  NLK: KAC201518626  NSK: 000223500  NTA: 15240726X  RERO: 02-A003280395  SNAC: w66712wz  SUDOC: 035433582  Trove: 996353  VIAF: 116439589   WorldCat (עם VIAF): 116439589
מיקה קרני

| --- | --- |

קרני, 2009
 לידה:  21 באפריל 1972 (בת 52) רמת השופט
 שם לידה:  מלכה
 מוקד פעילות:  ישראל 
 תקופת הפעילות:  מ-1997
 סוגה:  רוק, פופ, ג'אז ובלוז
 שפה מועדפת:  עברית 
 כלי נגינה:  כינור
 חברת תקליטים:  NMC, הליקון, התו השמיני
 בן זוג:  מאור לזר
 מספר צאצאים:  6 
 פרופיל ב-IMDb
 
מיקה (מלכה) קרני (נולדה ב-21 באפריל 1972) היא זמרת-יוצרת ומוזיקאית ישראלית.
ביוגרפיה

קרני נולדה בקיבוץ רמת השופט, גדלה במושב מולדת שבצפון ואחר כך עברה לעיר כרמיאל. ניגנה על כינור מגיל צעיר. את הידע המוזיקלי רכשה בבית הספר הגבוה למוזיקה "רימון".
קרני החלה את דרכה ככנרת וזמרת ליווי של שלמה ארצי, ובראשית 1997 הוציאה את אלבום הסולו הראשון שלה, שנשא את שמה. השיר "מיטשל", שהופיע באלבום, היה הבולט ביותר. האלבום זיכה אותה בתואר "תמלילנית השנה" מטעם אקו"ם. שירים נוספים שהתפרסמו: "בוקי", "כל קיץ" (דואט עם ארקדי דוכין) ו"יש לי אותך".
בינואר 2000 יצא אלבומה השני "סיפור אמיתי", שאת רוב שיריו כתב והלחין מיקי שביב, בן זוגה באותה עת. גם אלבום זה הניב להיטים, ובהם "אלול בעין כרם", "תגידי עכשיו", ו"נישקתי בחורה".
בשנת 2001 הוציאו שביב וקרני מיני-אלבום משותף שזכה להצלחה, בשם "עולם אחר", ובו שישה שירים, ביניהם גרסת כיסוי לשירה של ג'וזי כץ "אצלי הכל בסדר" ו"כנראה" איתו ביצעו בפסטיבל הזמר של אותה שנה.
ב-2002 הוציאה קרני את אלבומה השלישי "מרגע לרגע", בו כתבה מילים לשישה משירי האלבום. את שאר השירים כתבה אביבית רווח. להיטים מתוך האלבום היו: "רחמים", ו"סיפור אהבה".
ב-2004 הוציאה קרני את הסינגל "מגדלור", ואחריו אלבום הנושא גם הוא את השם "מגדלור". היה זה אלבום שונה מאלבומיה הקודמים בנטייתו למוזיקה אלקטרונית ופופ מסחרי יותר. סינגלים נוספים ממנו היו: "שיר מספר אחד", "קח" שאף נוצר עבורו גרסת רמיקס ו"מלחמות כאלו". גם אלבומה הבא, "פשוט וטוב" משנת 2006, היה בסגנון דומה. מתוך האלבום פשוט וטוב יצאו הסינגלים: "שניים בעולם", "פשוט וטוב" ו"רומיאו".
בשנת 2007 הוציאה אלבום בשם "הבטחה" ובו שירי ארץ ישראל. האלבום כלל את הסינגלים: "שיר מצב", "הבטחה", "ארץ ילדות" ו"נתפייסה". האלבום כלל גרסאות כיסוי ל"נתפייסה" ו"היו לילות".
ביוני 2009 יצא הסינגל, "נהר הזמן" שהיה הראשון מאלבומה "חור בלב" שנגנז בסופו של דבר. ביולי הוציאה את הסינגל "פתאום הגיע קיץ". באוקטובר הוציאה את השיר "אהובתי" בדואט עם אלון אולארצ'יק. השיר יצא לרגל הסדרה "מגדלים באוויר".
ב-2011 השתתפה בעונתה השנייה של סדרת הדוקו היומית "מחוברות" המשודרת בהוט 3, וכן ביצעה את שיר הפתיחה של עונה זו.
מאז 2011 מלמדת קרני ומלווה הרכבים בבית הספר הדתי למוזיקה "מזמור".
ב-2012 הוציאה את פרויקט "קול דודי", אלבום בו הלחינה שירים מספר "שיר השירים" מהתנ"ך. בין השירים הבולטים היו: אחות קטנה, קול דודי, מי זאת, פתח לי אהובי ו"בבואי אל הגן". האלבום לווה במופע מצליח.
ב-2014 הקליטה את אלבומה הבא "לצעוק בשקט". הסינגל הראשון יצא באוקטובר 2014 וקרוי "שביל". הסינגל השני יצא בדצמבר וקרוי "זה מתהפך עלי". כסינגל שלישי בחודש פברואר 2015 הוציאה דואט עם הזמר עידן חביב "שתי דקות מהחיים". הסינגל הרביעי והאחרון שיצא מתוך האלבום היה "יום אהבה שמח" שיצא באפריל 2015.
ביוני 2017 יצא השיר "לא תוותרי" כסינגל לרדיו. באוגוסט יצא השיר "כולנו דומים" שכתב יונתן גפן והלחינה קרני בעצמה. ביולי 2018 הוציאה את "קח אותי גבוה" לרדיו כסינגל ראשון לקראת אלבום אולפן חדש. באוקטובר 2018 יצא השיר "כשאתה טוב אליי" כסינגל שני לרדיו מתוך האלבום, בהפקת חן מצגר. בדצמבר 2018 הוציאה את השיר "יונים מהגג" כסינגל שלישי.
ב-26 בספטמבר 2019 עלתה לשידור סדרת הטלוויזיה "חמישים" בהשתתפותה.
ב-6 ביולי 2020 שודר פרק בשם "הנס הכפול של מיקה" העוסק בקרני במסגרת תוכנית התחקירים "חשיפה" של חיים אתגר.
ב־14 בינואר 2025 הוציאה לאור את המיני־אלבום "ביקור מולדת", שכולל שישה שירים.
חיים אישיים

שמה המקורי של קרני היא "מלכה", והיא נקראה על-שם סבתה.
קרני נשואה ברביעית, למאור לזר, ואם לשישה.
היא הייתה נשואה בעבר למיקי שביב, איתו גם נהגה להופיע מדי יום שישי בהופעות אינטימיות בביתם במושב אמירים. ב-2011 העתיק הזוג את מגוריו להרצליה והשניים הוציאו אלבום הנושא את השם "אלבום משפחתי". בשנת 2013 בני הזוג נפרדו. כיום קרני מתגוררת ברעננה.
סגנונה המוזיקלי

קרני אינה משתייכת לחברת תקליטים והיא מפיצה את המוזיקה שלה באופן עצמאי. סגנונה של קרני משלב רוק, ג'אז, בלוז ומוזיקת פופ. רוב שיריה הם פרי עטה, ולדבריה הושפעה בעיקר מג'וני מיטשל ומריקי לי ג'ונס.
דיסקוגרפיה

מיקה קרני - 1997
סיפור אמיתי - 2000
עולם אחר (מיני-אלבום, במשותף עם מיקי שביב) - 2001
מרגע לרגע - 2002
מגדלור - 2004
פשוט וטוב - 2006
הבטחה - 2007
אלבום משפחתי - 2011
קול דודי - 2012
לצעוק בשקט - 2015
אור של זהב - 2021
מחדש - 2022
ביקור מולדת – 2025
הערות שוליים

1 2 3  הג'אם של קוטנר | מיקה קרני (2:18), באתר גלי צה"ל, 27 בפברואר 2025
↑   "איך סלעים נשברים" – ליל תשעה באב בגן הלאומי עיר דוד, סרטון בערוץ "עיר דוד", באתר יוטיוב, 27 ביולי 2023
↑  מתוך "חשיפה",'"`UNIQ--nowiki-00000004-QINU`"'‏המסע הבלתי ייאמן של מיקה קרני, באתר ‏מאקו‏, 6 ביולי 2020
| --- | --- |
בקרת זהויות :  NLI: 987007312358005171  ISNI: 0000 0001 0817 6527  MusicBrainz: 596c044d-5723-4430-8136-2a797389b6c9  VIAF: 160619192   WorldCat (עם VIAF): 160619192 
מיקה קרני בהפגנה שהתקיימה בחיפה ב-30 ביולי 2011, במסגרת מחאת האוהלים
אומה תורמן

| --- | --- |

תורמן, 2017
 לידה:  29 באפריל 1970 (בת 54) בוסטון, מסצ'וסטס, ארצות הברית
 שם לידה:  Uma Karuna Thurman 
 מדינה:  ארצות הברית 
 תקופת הפעילות:  מ-1985
 מקום לימודים:  Northfield Mount Hermon School  בית ספר המקצועי לילדים  מכון לי סטרסברג לתיאטרון ולקולנוע  American Embassy School 
 בן או בת זוג:  גארי אולדמן (1 באוקטובר 1990–30 באפריל 1992)  אית'ן הוק (1 במאי 1998–אוגוסט 2005)   ארפד בוסון (2007–2014) 
 צאצאים:  מאיה הוק, לבון הוק 
 מספר צאצאים:  3 
 פרסים והוקרה:  פרס הקולנוע של MTV לקרב הטוב ביותר (2005)  International Cinephile Society Award for Best Actress (2004)  פרס גלובוס הזהב לשחקנית הטובה ביותר - מיני סדרה או סרט טלוויזיה (2003)  פרס הקולנוע של MTV להופעה הטוב ביותר - אישה (2004)  MTV Movie Award for Best Dance Sequence (1995)  פרס הקולנוע של MTV לקרב הטוב ביותר (2004)  פרס סאטורן  אביר מסדר האמנויות והספרות  מסדר האמנויות והספרות  פרס גלובוס הזהב 
 פרופיל ב-IMDb
 
אומה קארונה תורמן (באנגלית: Uma Karuna Thurman; נולדה ב-29 באפריל 1970) היא שחקנית ודוגמנית אמריקאית. היא התפרסמה תחילה בסרטו של סטיבן פרירס "יחסים מסוכנים" (1988), לאחר מכן בשנת 1994 גילמה את מיה וואלאס בסרטו של הבמאי קוונטין טרנטינו, "ספרות זולה"; עבורו הייתה מועמדת לפרס אוסקר לשחקנית המשנה הטובה ביותר, לפרס גלובוס הזהב ולפרס באפט"א. בשנת 2002 שיחקה בסרט הטלוויזיה של HBO "עיוורון היסטרי"; עבורו זכתה בפרס גלובוס הזהב. לאחר מכן שבה לשתף פעולה עם טרנטינו בסרטים "להרוג את ביל" (2003) ו"להרוג את ביל חלק 2" (2004); ועבורם קיבלה שתי מועמדויות לפרס גלובוס הזהב לשחקנית הטובה ביותר.
ביוגרפיה

תורמן נולדה בבוסטון, מסצ'וסטס שבארצות הברית, למשפחה בודהיסטית מרקע נוצרי-אירופאי. אמהּ, ננה פון שלברוג, הייתה בעברה דוגמנית ופסיכיאטרית, והייתה נשואה פחות משנה לטימותי לירי, ולאחר מכן נישאה לרוברט תורמן - בודהיסט ופרופסור לבודהיזם אינדו-טיבטי באוניברסיטת קולומביה; הוא העניק לבתו שם בסנסקריט उमा, "אומה", שם של פרוואטי אלת האהבה והפוריות ההינדית. לאומה שלושה אחים: גנדן, דצ'ן ומיפאם, ואחות למחצה מאביה: טאיה. ב-1985, בגיל 15 תורמן עזבה את הלימודים התיכוניים כדי להפוך לשחקנית בניו יורק.
קריירה

בגיל 15 החלה בקריירת הדוגמנות. ב-1989 הופיעה על שער המגזין "רולינג סטון".
ב-1988 הופיעה תורמן לראשונה בקולנוע בקומדיה "Johnny Be Good". באותה שנה השתתפה בשלושה סרטים נוספים. ב-1990 הופיעה בסרט "הנרי וג'ון".
ב-1993 קיבלה תורמן את התפקיד הגדול הראשון שלה בסרט "גם לבוקרות יש רגעים קודרים". לאחר מכן כיכבה בסרט "אישה לשניים" לצידו של רוברט דה נירו. ב-1994 כיכבה תורמן בסרט "ספרות זולה", שהפך לאחד מסרטי הפולחן המצליחים ביותר בכל הזמנים וגרף הכנסות בסך 213.9 מיליון דולר.
ב-1996 כיכבה תורמן בקומדיה הרומנטית "על נשים, גברים וחיות אחרות", וב-1997 בסרט "מה קרה בגטקה?", שם הכירה את בעלה לעתיד, השחקן אית'ן הוק. באותה שנה הופיעה תורמן בסרט "באטמן ורובין" וב-1998 הופיעה בסרט "הנוקמים". שני הסרטים הללו נכשלו כישלון חרוץ וזכו לביקורות קשות; על השתתפותה בסרטים הללו הייתה תורמן מועמדת לפרס פטל הזהב (פרס הניתן לסרטים ולשחקנים הגרועים של השנה).
לאחר לידת בתה הראשונה בשנת 1998, החליטה תורמן לקחת פסק זמן מעבודתה.
ב-2002 הופיעה בסרט הטלוויזיה "Hysterical Blindness". על הופעתה בסרט זה זכתה בפרס גלובוס הזהב.
לאחר הפסקה של חמש שנים מגילום תפקידים ראשיים, שבה תורמן לקולנוע, והופיעה ב-2003 בסרט "צ'ק פתוח", לצידו של בן אפלק. באותה שנה כיכבה בסרט "להרוג את ביל", שזכה להצלחה רבה. ב-2004 הופיעה בסרט ההמשך. על השתתפותה בשני הסרטים הייתה תורמן מועמדת לפרס גלובוס הזהב.
בשנת 2005 שיחקה בקומדיה "פשוט מאוהבת", לצד מריל סטריפ. באותה שנה הפכה תורמן לדוברת של מותג האופנה "לואי ויטון". שנה לאחר מכן כיכבה בסרט "הסופר אקסית שלי", לצד לוק וילסון.
בשנת 2017 גילמה תורמן את לני כהן בעונה השנייה של הסדרה "מתחזים" ברשת בראבו, בכיכובה של ענבר לביא.
ב-29 בספטמבר 2023 יצא הסרט "The Kill Room" בכיכובה.
תורמן עתידה לככב בסרט ההמשך ל"סטארגירל" לצד גרייס ונדרוואאל.
חיים אישיים

בשנת 1990 נישאה לשחקן הבריטי גארי אולדמן, אך התגרשה ממנו לאחר שנתיים. ב-1 במאי 1998 נישאה לשחקן האמריקאי אית'ן הוק, אותו פגשה על סט הסרט "מה קרה בגטקה?". להם בן ובת משותפים. ילדיהם לבון הוק ומאיה הוק, גם הם שחקני קולנוע וטלוויזיה. השניים התגרשו ביולי 2004.
ב-2008 הודיעה תורמן על אירוסיה לאיש העסקים הצרפתי ארפד באסון, אולם הם נפרדו וביטלו אותם, ושוב חזרו להיות יחד, וב-2012 נולדה להם בת משותפת. ב-2014 ביטלו את אירוסיהם שוב ונפרדו סופית.
תורמן תומכת ותורמת למפלגה הדמוקרטית.
פילמוגרפיה > קולנוע

נשיקת לילה טוב (1987)
ג'וני תהיה טוב (1988)
הרפתקאות הברון מינכהאוזן (1988)
יחסים מסוכנים (1988)
איפה שהלב (1990)
הנרי וג'ון (1990)
רובין הוד: נסיך הגנבים (1991)
משולש מסוכן (1992)
הקורבן השמיני (1992)
אישה לשניים (1993)
גם לבוקרות יש רגעים קודרים (1993)
ספרות זולה (1994)
חודש ליד האגם (1995)
בחורות יפות (1996)
על גברים, נשים וחיות אחרות (1996)
מה קרה בגטקה? (1997)
באטמן ורובין (1997)
עלובי החיים (1998)
הנוקמים (1998)
מתוק ומרושע (1999)
ואטל (2000)
קערת הזהב (2000)
טייפ (2001)
חומות צ'לסי (2001)
עיוורון היסטורי (2002) - סרט טלוויזיה של HBO
להרוג את ביל (2003)
צ'ק פתוח (2003)
להרוג את ביל חלק 2 (2004)
הנסיכה מעמק הרוחות (2005) - דיבוב באנגלית
בי קול (2005)
פשוט מאוהבת (2005)
להקת האחים העירומים: הסרט (2005)
המפיקים (2005)
הסופר אקסית שלי (2006)
החיים לנגד עינייה (2007)
בעל מזדמן (2008)
בסוף נדע (2008) - סרט טלוויזיה של BBC
החבובות קריסטמס - מכתבים לסנטה (2008) - סרט טלוויזיה של NBC
אמא במשרה חלקית (2009)
פרסי ג'קסון וגנב הברק (2010)
טקס (2011)
בל אמי (2012)
לשחק עם הלב (2012)
סרט 43 (2013)
נימפומנית (2013)
משחק באש (2015)
הבריטים באים (2018)
הבית שג'ק בנה (2018)
במעמקי המסדרון האפל (2018)
מלחמה עם סבא (2020)
סטארגירל בהוליווד (2022)
The Kill Room‏ (2023)
Oh, Canada‏ (2024)
The King of Kings‏ (2025) - דיבוב
Tau Ceti Four‏ (TBA)
משמר האלמוות 2 (TBA)
פילמוגרפיה > טלוויזיה

סמאש (2012)
אבא אמריקאי (2014) - דיבוב
הסטירה (2015)
מתחזים (2017)
חדרים אפלים (2019)
Suspicion‏ (2022-הווה)
הקרב על אובר (אנ') (2022)
ויולט בין

| --- | --- |

בין בפברואר 2019
 לידה:  18 במאי 1996 (בת 28) סיינט פיטרסברג, פלורידה, ארצות הברית ארצות הברית
 מדינה:  ארצות הברית 
 תקופת הפעילות:  מ-2015
 עיסוק:  שחקנית
 השקפה דתית:  קווייקרים 
 
ויולט בין (באנגלית: Violett Beane; נולדה ב-18 במאי 1996) היא שחקנית אמריקאית.
ראשית חייה

בין נולדה ב-18 במאי 1996, בסיינט פיטרסברג, פלורידה שבארצות הברית. בגיל עשר היא עברה לאוסטין, טקסס, שם גדלה, היא מחשיבה את אוסטין כעיר הולדתה.
קריירה > הנותרים

בשנת 2015, בין הופיעה בתפקיד חוזר בעונה 2 של סדרת הטלוויזיה של HBO "הנותרים". בין גילמה את טיילור טרוויט, נערה מקומית מג'ארדן, טקסס, שנעלמה יחד עם שתי בנות נוספות.
קריירה > הפלאש

בעקבות הופעתה בסדרה "הנותרים", בין לוהקה לסדרת גיבורי העל המצליחה של The CW "הפלאש" בתור ג'סי וולס (אשר ידועה גם בשם ג'סי קוויק), בתו של כדור הארץ-2 הריסון וולס (טום קוואנו). ג'סי היא סטודנטית מבריקה שנקלעת לקרב בין הפלאש (בארי אלן) לבין זום. בין חזרה לתפקיד ג'סי בעונה 3 של התוכנית.
קריירה > המתמחה

בין שיחקה בתפקיד חוזר בסדרת הדרמה הרפואית של פוקס "המתמחה". בסדרה היא גילמה את לילי, חולת סרטן בטיפולם של ד"ר קונרד הוקינס (מאט זוקרי) וד"ר דבון פראבש (מאניש דאיאל). בסדרה, לילי הייתה בודדה לאחר לאחר שארוסה עזב אותה ומכיוון שמשפחתה גרה רחוק. לילי עוררה השראה בצוות בית החולים מה שגרם להם להיות מגוננים ומעורבים רגשית בתוצאות הבדיקות שלה. מהלך הטיפול בה נקבע על ידי האונקולוגית המפורסמת, ד"ר ליין האנטר (מלינה קאנאקארדס).
קריירה > קולנוע

בין שיחקה בסרטים הבאים: סרט האימה האינדי "נזיפה", הסרט "סלאש" והסרט התיעודי "מגדל", המתמקד בירי ההמוני באוניברסיטת טקסס בשנת 1966, שהיה הירי בבית הספר ההמוני הראשון בארצות הברית. ב"מגדל", בין מגלמת את קלייר וילסון, שהייתה בחודש השמיני להריונה במהלך הירי ואיבדה את תינוקה שטרם נולד ואת בן זוגה באותו יום.
קריירה > פרויקטים נוספים

במאי 2017, לוהקה בין לתפקיד מארקי קמרון בסרט המתח העל-טבעי של בלאמהאוס הפקות, "מת או חובה", שיצא לאקרנים בבתי הקולנוע ב-13 באפריל 2018. בשנים 2018–2020, בין כיכבה בסדרת הטלוויזיה של CBS "התיידדתי עם אלוהים", יחד עם ברנדון מייקל הול.
חיים אישיים

בין היא טבעונית. בשנת 2018 היא עברה לניו יורק כדי לצלם את "התיידדתי עם אלוהים".
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2016 | סלאש ('אנ) | לינדזי |  |
| 2016 | מגדל ('אנ) | קלייר וילסון | סרט אנימציה דוקומנטרי |
| 2018 | מת או חובה | מארקי קמרון |  |
| 2019 | נזיפה | בתאני |  |
| 2025 | רנר ('אנ) | ג'יימי |  |
| 2025 | Drop |  |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2015 | הנותרים | טיילור | תפקיד חוזר; 5 פרקים |
| 2015–2018 | הפלאש | ג'סי וולס / ג'סי קוויק | תפקיד חוזר (עונות 2–4); 21 פרקים |
| 2016 | שיקגו PD | מאיה קולינס | פרק: "Some Friend" |
| 2018 | המתמחה | לילי קנדל | תפקיד חוזר (עונה 1); 8 פרקים |
| 2018 | אגדות המחר | ג'סי וולס | פרק: "Necromancing the Stone" |
| 2018–2020 | התיידדתי עם אלוהים ('אנ) | קארה בלום | תפקיד ראשי |
| 2024 | מוות ופרטים נוספים ('אנ) | אימוג'ן סקוט | תפקיד ראשי |
הערות שוליים

1 2  Rose, Mike (18 במאי 2023). "Famous birthdays list for May 18, 2023 includes celebrity Tina Fey". The Plain Dealer. נבדק ב-18 במאי 2023. {{cite news}}:  (עזרה)
↑  "'God Friended Me' ... and Violett Beane; actress previews new CBS series". Niagara Frontier Publications. 27 בספטמבר 2018. {{cite web}}:  (עזרה)
↑  "INTERVIEW: Violett Beane, Star in 'The Flash' on CW!". Breakdownservices.com. אורכב מ-המקור ב-4 בנובמבר 2016. נבדק ב-2 באפריל 2016. {{cite web}}:  (עזרה)
↑  "Violett Beane finds 'God Friended Me' has many friends". ONTVtoday (באנגלית אמריקאית). 11 במרץ 2019. נבדק ב-2019-04-16. {{cite web}}:  (עזרה)
↑  Ausiello, Michael (25 באוגוסט 2015). "The Flash Casts Newcomer as Heroine Speedster Jesse Quick". TVLine. {{cite web}}:  (עזרה)
↑  "'The Flash' Casts Violett Beane as New Hero, Demore Barnes as New Villain". Yahoo!.
↑  Mitovich, Matt Webb (24 ביוני 2016). "The Flash Season 3: Jesse Will Return — But to What Reality? And With Powers?". TVLine. {{cite web}}:  (עזרה)
↑  Petski, Denise (7 בספטמבר 2017). "The Resident: Violett Beane Set To Recur In New Fox Drama". Deadline Hollywood. {{cite web}}:  (עזרה)
↑  N'Duka, Amanda (24 במאי 2017). "'Teen Wolf' Star Tyler Posey, Violett Beane & More Are Game For 'Truth Or Dare' From Blumhouse". Deadline. נבדק ב-3 בינואר 2018. {{cite news}}:  (עזרה)
↑  D'Alessandro, Anthony (11 בינואר 2017). "'Blumhouse's Truth Or Dare' Moves Up Two Weeks To Friday The 13th – Update". Deadline. נבדק ב-13 בינואר 2018. {{cite news}}:  (עזרה)
↑  "'God Friended Me': Violett Beane To Star In CBS Comedic Drama Pilot About Faith". Deadline Hollywood. 28 בפברואר 2018. {{cite web}}:  (עזרה)
↑  Petski, Denise (2020-04-16). "'God Friended Me' Star Violett Beane Saddened By "The End Of The Road For The God Squad"". Deadline (באנגלית). נבדק ב-2020-06-09.
↑  Ashton, Will (28 באפריל 2018). "The Flash Star Violett Beane Gets Naked For PETA". Cinema Blend. נבדק ב-16 במאי 2018. {{cite web}}:  (עזרה)
↑  "Violett Beane". UpfrontNY. 31 באוקטובר 2018. {{cite web}}:  (עזרה)
↑  "Comedy drama God Friended Me imagines God on Facebook". Stuff (באנגלית). 2019-10-09. נבדק ב-2020-06-09.
↑  "COVER - Can't Catch Violett Beane". Jejune Magazine (באנגלית אמריקאית). נבדק ב-2020-06-09.
↑  "Mandy Patinkin Is the World's Greatest Detective in First 'Death and Other Details' Images". Collider. 10 בנובמבר 2023. נבדק ב-10 בנובמבר 2023. {{cite web}}:  (עזרה)
| --- | --- |
בקרת זהויות :  GND: 1172936307  ISNI: 0000 0004 9415 2573  LCCN: no2017048100  MusicBrainz: 1aa90ae4-7c77-4224-b1b9-ba1b94a9f32a  VIAF: 9166149296217680670008   WorldCat (עם VIAF): 9166149296217680670008
אלקטרה לופז

| --- | --- |
אין תמונה חופשית
 לידה:  14 במאי 1992  (בת 32) ברגן קאונטי, ניו ג'רזי, ארצות הברית
 שם במה:  אלקטרה לופז קריסה ריברה קריסה
 משקל:  70 ק"ג
 גובה:  1.73 מטר
 לאום:  אמריקאי
 קריירה מקצוענית:  10 בדצמבר 2017 – הווה (7 שנים)
 מאמנים:  דמיאן אדמס שרה אמאטו WWE Performance Center
 ליגות:  WWE
 
קריסה ריברה (באנגלית: Karissa Rivera; נולדה ב-14 במאי 1992) הידועה יותר בשם הבמה שלה, אלקטרה לופז היא מתאבקת אמריקאית, המופיעה בארגון ההיאבקות WWE, בתוכנית סמאקדאון כחלק מקבוצת לגאדו דל פנטסמה.
בעברה, ריברה הופיעה בארגון ההיאבקות Ring of Honor‏ (ROH) תחת שמה האמיתי.
ביוגרפיה

קריסה ריברה נולדה בניו ג'רזי, ארצות הברית ב-14 במאי 1992. קריסה היא מתאבקת דור שני, כשאביה, סטיב ריברה היה מתאבק שהופיע תחת שם הבמה סטיב קינג עבור ארגון ההיאבקות, ה-WWE בין השנים 1976 ל-1984. הוא נפטר בשנת 1998.